Άννα Πολιτκόφσκαγια

Η Άννα Στεπάνοβνα Πολιτκόφσκαγια (, γεννηθείσα Μαζέπα, , 30 Αυγούστου 1958, Νέα Υόρκη, ΗΠΑ - 7 Οκτωβρίου 2006, Μόσχα, Ρωσία) ήταν Ρωσίδα δημοσιογράφος, γνωστή για την αντίθεσή της στον Βλαντίμιρ Πούτιν.

 Ζωή και καριέρα 

Η Πολιτκόφσκαγια γεννήθηκε στη Νέα Υόρκη στις 30 Αυγούστου 1958, από γονείς καταγόμενους από τη Σοβιετική Ουκρανία, οι οποίοι δούλευαν ως διπλωμάτες στον ΟΗΕ. Σπούδασε δημοσιογραφία στο Κρατικό Πανεπιστήμιο της Μόσχας, απ' όπου αποφοίτησε το 1980, και ξεκίνησε την καριέρα της στην εφημερίδα Ιζβέστια. Από τον Ιούνιο του 1999 έγραφε στήλες για τις διαδικτυακές ενημερωτικές εκδόσεις της εφημερίδας Νόβαγια Γκαζέτα. Εξέδωσε πολλά βραβευμένα βιβλία για την Τσετσενία και το καθεστώς του Πούτιν, το πιο πρόσφατο από τα οποία ήταν το Putin's Russia. Αναμείχθηκε, σε πολλές περιπτώσεις, σε διαπραγματεύσεις για απελευθέρωση ομήρων, συμπεριλαμβανομένης της κρίσης του Οκτωβρίου του 2002 στο Νορντ-Οστ, όπου Τσετσένοι αντάρτες είχαν καταλάβει ένα θέατρο στη Μόσχα. Η Πολιτκόβσκαγια αναμείχθηκε επίσης στην υποστήριξη των νομίμων δικαιωμάτων των οικογενειών των θυμάτων.

Ένας Ρώσος αξιωματικός του στρατού κατηγορήθηκε για απόπειρα εναντίον της ζωής της το 2003, αλλά απαλλάχθηκε. Κατά τη διάρκεια της κρίσης στο Μπεσλάν το 2004, η Πολιτκόφσκαγια έπεσε θύμα δηλητηρίασης, αφότου ήπιε τσάι σε μια πτήση της γραμμής, καθώς πήγαινε στο Μπεσλάν για να βοηθήσει στις διαπραγματεύσεις. Αρρώστησε βαριά, έχασε της αισθήσεις της και δεν κατάφερε να πάει στην περιοχή. Η αιτία της αρρώστιας δεν έχει προσδιοριστεί, σύμφωνα με την Επιτροπή για την Προστασία των Δημοσιογράφων.

 Θάνατος 

Η Πολιτκόφσκαγια βρέθηκε νεκρή από πυροβολισμό το Σάββατο 7 Οκτωβρίου 2006 στον ανελκυστήρα της πολυκατοικίας της στην κεντρική Μόσχα. Η εκτιμώμενη ώρα θανάτου είναι 15:30 τοπική ώρα Ελλάδος (13:30 GMT). Το γεγονός ανέφεραν το Interfax και άλλες ρωσικές υπηρεσίες ενημέρωσης.Η Άννα Πολιτκόφσκαγια δολοφονείται. Lenta.ru  Ανταποκρίτρια του πολέμου στην Τσετσενία βρέθηκε νεκρή. BBC News  Η δημοσιογράφος Άννα Πολιτκόφσκαγια δολοφονείται στη Μόσχα.  RIA Novosti  Η αστυνομία είπε ότι ένα πιστόλι Μακάροφ και τέσσερις σφαίρες βρέθηκαν δίπλα της. Πρώιμες αναφορές υποδεικνύουν φόνο κατόπιν συμβολαίου, αλλά δεν είναι γνωστό ποιος τον διέπραξε.

Ο αρχισυντάκτης της Νόβαγια Γκαζέτα, Ντμίτρι Μουράτοφ, είπε ότι την ημέρα της δολοφονίας της, η Πολιτκόφσκαγια σχεδίαζε να καταθέσει μια εκτεταμένη ιστορία για τις πρακτικές βασανισμού που πιστεύεται ότι χρησιμοποιούνταν από τις τσετσενικές αρχές. Ο Μουράτοφ επίσης ανέφερε ότι αυτοί που κατηγορούνταν για βασανιστήρια ανήκουν σε σώματα ασφαλείας πιστά στον φιλομοσχοβίτη πρωθυπουργό της Τσετσενίας Ραμζάν Καντίροφ. Ο Γενικός Εισαγγελέας θα επιληφθεί προσωπικά της υπόθεσης, όπως ανακοίνωσε το γραφείο του στις 8 Οκτωβρίου 2006. Το γραφείο του εισαγγελέα ανέφερε επίσης ότι οι ερευνητές θεωρούν την επαγγελματική δουλειά της Πολιτκόφσκαγια ως κύριο κίνητρο της δολοφονίας της. Η κηδεία της έγινε Τρίτη 10 Οκτωβρίου, 13:30 τοπική ώρα Ελλάδος, στο Νεκροταφείο Τρογιεκουρόφσκι.Η Πολιτκόφσκαγια πυροβολείται θανάσιμα κοντά στο σπίτι της, από τον Carl Schreck και τον David Nowak, The Moscow Times, 9 Οκτωβρίου 2006 .

Βιβλία
 Politkovskaya, Anna: A Dirty War: A Russian reporter in Chechnya (2003)
 Politkovskaya, Anna: Putin's Russia (2004)

 Παραπομπές 

 Εξωτερικοί σύνδεσμοι 

 Η υπόθεση δολοφονίας από το πρακτορείο Interfax 
 Novaya Gazeta 
 Άρθρα από την Πολιτκόφσκαγια στον ιστότοπο HRO.org 
 Αναφορές για δηλητηρίαση της Πολιτκόφσκαγια καθ' οδόν προς τις διαπραγματεύσεις για τους ομήρους - IFEX 
 Σύντομη βιογραφία από το Βραβείο Lettre Ulysses Award 2003 

Κατηγορία:Ρώσοι δημοσιογράφοι
Κατηγορία:Ρώσοι ακτιβιστές
Κατηγορία:Δολοφονημένοι δημοσιογράφοι
Κατηγορία:Δολοφονημένοι ακτιβιστές
Κατηγορία:Γυναίκες θύματα δολοφονίας